CELEX: 62008CN0386
Language: lv
Date: 2008-09-01 00:00:00
Title: Lieta C-386/08: Lūgums sniegt prejudiciālu nolēmumu — Izteikts ar Finanzgericht Hamburg (Vācija) 2008. gada 1. septembra rīkojumu — Brita GmbH / Hauptzollamt Hamburg-Hafen

8.11.2008   
            
            
               LV
            
            
               Eiropas Savienības Oficiālais Vēstnesis
            
            
               C 285/26
            
         Lūgums sniegt prejudiciālu nolēmumu — Izteikts ar Finanzgericht Hamburg (Vācija) 2008. gada 1. septembra rīkojumu — Brita GmbH/Hauptzollamt Hamburg-Hafen
   
   (Lieta C-386/08)
   (2008/C 285/43)
   Tiesvedības valoda — vācu
   Iesniedzējtiesa
   Finanzgericht Hamburg
   Lietas dalībnieki pamata procesā
   
      Prasītājs: Brita GmbH
   
   
      Atbildētājs: Hauptzollamt Hamburg-Hafen
   
   Prejudiciālie jautājumi
   
               1.
            
            
               Vai, ņemot vērā to, ka divos attiecīgajos nolīgumos, proti, 1995. gada 20. novembra“Eiropas un Vidusjūras valstu nolīgumā, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses” (1) (turpmāk tekstā — “EVN”), kā arī 1997. gada 24. februāra“Eiropas un Vidusjūras reģiona valstu pagaidu asociācijas nolīgumā par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PAO), kas darbojas Jordānas Rietumkrasta un Gazas sektora Palestīniešu pašpārvaldes vārdā, no otras puses” (2) (turpmāk tekstā — “EVPN-PAO”), ir paredzēts piešķirt preferenču režīmu, [tādu] preču importētājam, kuru izcelsme ir Jordānas Rietumu krastā, pieprasītais preferenču režīms precēm, kuru izcelsme ir Izraēlas Valsts teritorijā vai Jordānas Rietumu krastā katrā ziņā ir jāpiešķir arī tad, ja tiek iesniegta vienīgi formāla izziņa par [to] izcelsmi Izraēlā?
               Ja atbilde uz 1. jautājumu ir noliedzoša:
            
         
               2.
            
            
               Vai dalībvalsts muitas iestādei attiecībā uz importētāju, kas pieprasa Kopienas teritorijā ievestām precēm preferenču režīma piešķiršanu, Izraēlas iestādes izdota izziņa par izcelsmi saskaņā ar EVN ir saistoša, un tā neuzsāk EVN 4. protokola 32. pantā paredzēto pārbaudes procedūru, ja muitas iestādei nav cita veida šaubu par preces izcelsmi, izņemot šaubas, vai preces izcelsme nav teritorijā, kas ir vienīgi Izraēlas kontrolē, proti, saskaņā ar Izraēlas un Palestīnas 1995. gada pagaidu nolīgumu, un, ja nav veikta EVN 4. protokola 33. pantā paredzētā procedūra?
               Ja atbilde uz 2. jautājumu ir noliedzoša:
            
         
               3.
            
            
               Vai tad, ja, atbildot uz importētājvalsts muitas iestādes lūgumu par EVN 4. protokola 32. panta 2. punktā paredzētās pārbaudes procedūras piemērošanu, Izraēlas iestādes (tikai) apstiprina, ka preces ir ražotas teritorijā, uz kuru attiecas Izraēlas muitas kompetence un tātad to izcelsme ir Izraēlā, un ja uz ievedmuitas iestādes uzaicinājumu sniegt precīzāku izklāstu atbilde netiek sniegta, importētājvalsts muitas iestāde drīkst bez ierunām noraidīt tiesības uz preferenču režīmu, jo īpaši, neprecizējot, kurā vietā ir preču īstā izcelsme?
               Ja atbilde uz 3. jautājumu ir noliedzoša:
            
         
               4.
            
            
               Vai muitas iestāde bez ierunām var noraidīt EVN paredzētās tiesības uz preferenču režīma piešķiršanu, ja ir noteikti zināms, ka preču izcelsme ir Jordānas Rietumkrastā, vai arī EVN paredzētais preferenču režīms katrā ziņā ir jāpiešķir arī šādas izcelsmes precēm, kamēr nav pabeigta EVN 4. protokola 33. pantā paredzēta strīdu atrisināšanas procedūra par nolīguma jēdziena “Izraēlas Valsts teritorija” interpretāciju?
            
         
      (1)  OV L 147, 3. lpp.
   
      (2)  OV L 187, 3. lpp.